मुझे नहीं लगता था कि पाँच साल का ये बच्चा मेरा कुछ बिगाड़ पाएगा, पर वास्तव में ऐसा हो नहीं सका है। अव्वल तो इसके आते ही अपने पुत्र को मैं टी.वी. बंद करने की हिदायत दे देता था। आखिर है भी तो ये इतना शरारती। जब देखो अपने माता पिता की नाक में दम कर देता है , अपने टीचरों को छकाता रहता है और यहाँ तक की सुंदर कन्याओं को देख उनकी ओर आँखें तरेरने लगता है। पर क्या मैं इतने शरारती बच्चों के कारनामों को अपलक निहारते अपने बालक को मना कर पा रहा हूँ। नहीं, क्यूँकि अपनी इन सारी खुराफातों के बाद भी शिन चान नोहारा हम सबके मन-मस्तिष्क में रच बस गया है।